29.07.2013

**רשימת המועמדים לבחירה לוועד האג"מ**

**​ל​ילך אסולין**

**נעמי רוזן**

**סמדר אלהרר**

**נאוה שפירא**

**יאיר ציפורי**

**משה סיגורה**

**יהודה אופיר**

**​ מיטל הורניק​**

**לקראת ההצבעה בקלפי לחברי ועד האגמ:**

איך בוחרים וועד? – מה אומר התקנון? – מה יקרה בפועל בשטח?
כל התשובות לכל השאלות הללו מובאות כאן.

ההחלטות שלנו בנושא המבנה הארגוני של האגודה הקהילתית – האג"ם כפי שאושרו על ידי האסיפה הכללית בינואר 2006 וכפי שאושרו על ידי רשם האגודות הן:
סעיף 2.7 ועד הנהלה יורכב מ-7 חברים. מהם 6 נציגי ציבור ומהם לפחות שני חברי קיבוץ ושניים מתושבי ההרחבה, (מכיון שמנהל הקהילה היום אינו חבר באגודה ואין לו זכות הצבעה, יהיו הפעם 7 נציגי ציבור)
סעיף 2.8 ועד ההנהלה יבחר יו"ר מבין חבריו.
סעיף 2.9 ועד ההנהלה יבחר למשך שנתיים וימלא את תפקידו במשך שנתיים.
סעיף 2.15 (בקצרה) בחירת הוועד תעשה בקלפי.
רשם האגודות קבע בסעיף 48-ב לתקנון האגודה כי: חבר וועד שתקופת כהונתו הסתיימה יוכל להבחר מחדש, אולם לא יכהן אדם כחבר וועד יותר משתי תקופות רצופות.

בנוסף כפי שקובע תקנון האגודה בסעיף 46 – א. מספר חברי ההנהלה יהיה בלתי זוגי ובכל מקרה לא יפחת מ-5 חברים ולא יעלה על 9 חברים.
סעיף 46 – ב.
1. הקיבוץ ימנה שניים מבין חברי ועד ההנהלה של האגודה (האגש"ח) ויכול שיהיו אלה מי שהינם חברי ועד ההנהלה של הקיבוץ.
2. הקיבוץ רשאי בכל עת להחליף את נציגיו או מי מהם, בלא צורך בהסכמת האסיפה הכללית או ועד ההנהלה, בהודעה בכתב שתימסר ליו"ר ועד ההנהלה.
ובשפה פשוטה: ועד ההנהלה של האגש"ח ימנה שני חברים מתוכו כנציגיו בוועד האג"ם ויכול להחליף אותם מעת לעת. נציגים אלו הינם חברים מלאים בוועד ויש להם זכות הצבעה.

נהל ההצבעה בקלפי כפי שאושר על ידי האסיפה הכללית:
סעיף 6.5.5 – ההצבעה תהיה הצבעה "בעד" בלבד אלא אם יש מועמד יחיד – אז תהא ההצבעה "בעד" או "נגד".
סעיף 6.5.6 – המועמדים שזכו במספר הקולות הגדול הם שנבחרו.
סעיף 6.5.7 – יו"ר הוועד יקבע את משך ההצבעה ומועדיה ויהיה אחראי לפרסום התוצאות.

איך תתנהל ההצבעה בפועל?
רשאים להצביע חברי האגודה (שוכרי דירות בקיבוץ או בהרחבה אינם חברי האגודה). תושבי ההרחבה שלא מלאו טופס בקשה להצטרף לאגודה וחתמו עליו, לא יוכלו להצביע!
כל חבר יקבל פתק אחד בלבד ובו רשימת כל המועמדים. על החבר לסמן 7 מתוך כלל השמות. (להקיף בעיגול את המילה "בעד" הצמודה לשם המועמד).
לאחר סגירת הקלפי ומניין הקולות – יבחרו אלו שקיבלו את מירב הקולות כאשר שני מושבים שמורים לתושבי ההרחבה ושניים לחברי הקיבוץ בהתאמה. שאר המושבים ינתנו לפי מספר הקולות הגדול יותר.
באם מכל סיבה המוגדרת בתקנון יחדל אחד מחברי הוועד לשמש בתפקידו – יכנס המועמד הבא (מי שצבר את מירב הקולות) לתפקיד. לא יתקיימו בחירות בשל כך ולחברים תימסר הודעה על ידי יו"ר הוועד.

***​***